তিনি জানিয়েছেন, ২০০৬ সালে জলপাইগুড়ি ৭ নং ওয়ার্ডের অজিত কুমার চক্রবর্তী সরণীতে তিনি একটি বাড়ি কেনেন। চাকরি থেকে অবসর নেওয়ার পরে জলপাইগুড়ির বাড়িতেই বসবাস করতে চেয়েছিলেন তিনি। সেই কারণে বাড়ি কিনে তাঁর সুবিধা মত বাড়িটিকে নিজের মত করে সাজাতে চেয়েছিলেন তিনি। কাঠ কিনে বাড়িতেই আসবাবপত্র তৈরি করেছিলেন তিনি৷ ছুটিতে বাড়িতে এলেই দেখেন তার বাড়ি ঘর ভাঙা, ঘরের দরজা ভাঙা, সামনের গ্রীল চুরি করে নিয়ে গিয়েছে দুষ্কৃতীরা। ২০১৪ সাল থেকেই এমন ঘটনা চলছে বলে তাঁর অভিযোগ। এমনকি ২০১৪ সাল থেকে জলপাইগুড়ি কোতয়ালিতে অভিযোগ করার পরেও দুষ্কৃতীরা ধরা পরেনি বলেও তিনি জানান৷